Title: ประกาศกรมสรรพสามิต เรื่อง หลักเกณฑ์ วิธีการ และเงื่อนไขในการชำระเงินค่าธรรมเนียมใบอนุญาตขายสุรา ยาสูบ และไพ่ ผ่านธนาคาร พ.ศ. 2548

ประกาศกรมสรรพสามิต
เรื่อง หลักเกณฑ์
วิธีการ และเงื่อนไขในการชำระเงินค่าธรรมเนียม
ใบอนุญาตขายสุรา
ยาสูบ และไพ่ ผ่านธนาคาร
พ.ศ. ๒๕๔๘[๑]

เพื่อเป็นการอำนวยความสะดวกแก่ผู้ขอใบอนุญาตขายสุราประเภทที่
๓ และประเภทที่ ๔ ตามพระราชบัญญัติสุรา พ.ศ. ๒๔๙๓ ใบอนุญาตขายยาสูบ ประเภทที่ ๒ ชนิดยาเส้น
ประเภทที่ ๓ ชนิดบุหรี่ซิกาแรต ยาเส้นปรุง และซิการ์ ตามพระราชบัญญัติยาสูบ พ.ศ. ๒๕๐๙
และใบอนุญาตขายไพ่ประเภทขายปลีก ตามพระราชบัญญัติไพ่ พุทธศักราช ๒๔๘๖ ในการรับชำระเงินค่าธรรมเนียมใบอนุญาตประเภทต่าง
ๆ ให้แก่กรมสรรพสามิตโดยผ่านธนาคาร กรมสรรพสามิตจึงกำหนดหลักเกณฑ์ วิธีการ และเงื่อนไขในการชำระเงินค่าธรรมเนียมใบอนุญาตขายสุรา
ยาสูบ และไพ่ผ่านธนาคารไว้ ดังต่อไปนี้

ข้อ
๑  ให้ยกเลิกประกาศกรมสรรพสามิต เรื่อง
หลักเกณฑ์ วิธีการ และเงื่อนไขในการชำระเงินค่าธรรมเนียม ใบอนุญาตขายสุรา ยาสูบ และไพ่ผ่านธนาคาร
พ.ศ. ๒๕๔๗ ลงวันที่ ๗ ธันวาคม พ.ศ. ๒๕๔๗

ข้อ
๒  สถานที่รับแบบการขอใบอนุญาตขายสุรา
ยาสูบ และไพ่ (สยพ. ๑)
และรับชำระเงินค่าธรรมเนียมใบอนุญาตขายสุรา ยาสูบ และไพ่ ได้แก่ ธนาคารที่มีการลงนามในบันทึกข้อตกลงขอใช้บริการรับชำระเงินค่าธรรมเนียมใบอนุญาตขายสุรา
ค่าธรรมเนียมใบอนุญาตขายยาสูบ และค่าธรรมเนียมใบอนุญาตขายไพ่กับกรมสรรพสามิต คือ ธนาคารกรุงไทย
จำกัด (มหาชน) และสำนักงานสาขาของธนาคารกรุงไทย จำกัด (มหาชน) ทุกสาขา ธนาคารกสิกรไทย
จำกัด (มหาชน) และสำนักงานสาขาของธนาคารกสิกรไทย จำกัด (มหาชน) ทุกสาขา และธนาคารนครหลวงไทย
จำกัด (มหาชน) และสำนักงานสาขาของธนาคารนครหลวงไทย จำกัด (มหาชน) ทุกสาขา

ข้อ
๓  ให้ผู้ขอใบอนุญาตขายสุรา ยาสูบ และไพ่
ชำระเงินค่าธรรมเนียมใบอนุญาตขายสุรา ยาสูบ และไพ่ผ่านธนาคาร ปฏิบัติดังนี้
๓.๑
นำแบบการขอใบอนุญาตขายสุรา ยาสูบ และไพ่ (สยพ. ๑) ที่กรมสรรพสามิตส่งให้ไปติดต่อที่ธนาคารที่ได้ประกาศตามข้อ
๒
๓.๒
ชำระเงินค่าธรรมเนียมใบอนุญาตตามจำนวนเงินที่ระบุไว้ในแบบการขอใบอนุญาตขายสุรา ยาสูบ
และไพ่ (สยพ. ๑)
พร้อมกับชำระค่าธรรมเนียมการให้บริการของธนาคาร

ข้อ
๔  ประกาศนี้ให้ใช้บังคับตั้งแต่วันที่ ๑ สิงหาคม
พ.ศ. ๒๕๔๘ เป็นต้นไป

ประกาศ ณ
วันที่ ๑ สิงหาคม พ.ศ. ๒๕๔๘
สุรพล  สุประดิษฐ์
รองอธิบดี
ปฏิบัติราชการแทน
อธิบดีกรมสรรพสามิต

[เอกสารแนบท้าย]

๑.
แบบฟอร์ม กรมสรรพสามิต กระทรวงการคลัง การขอใบอนุญาตขายสุรา ยาสูบและไพ่ (สยพ. ๑)

(ดูข้อมูลจากภาพกฎหมาย)

ฐิติพงษ์/จัดทำ
๒๐ กันยายน ๒๕๔๘

ศิรวัชร์/ปรับปรุง
๒๒ มกราคม ๒๕๖๒

[๑]
ราชกิจจานุเบกษา เล่ม ๑๒๒/ตอนที่ ๗๔ ง/หน้า ๑๒/๑๕ กันยายน ๒๕๔๘